Almindelige kaffebønner er typisk det, vi kalder for mellemristede kaffebønner. I vores risteri er målet med de mellemristede kaffebønner altid at skabe en rund og blød kaffe, der fremhæver de naturlige smagsaromaer i bønnen. Espresso kaffebønner derimod er mørkristede kaffebønner, som er ristet i længere tid. Espresso bønnerne er derfor velegnede til espresso, da man vil kunne få en dybere, mørkere og mere cremet espresso ved at anvende disse bønner.